65. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Α6Β/6199 της 21 Ιουν./23 Ιουλ. 1990 (ΦΕΚ Β΄  448) Τροποποίησης της αριθ. Α6Β/6543/88 υπουργικής απόφασης. Έχοντας υπόψη: 1.Τις διατάξεις των άρθρ. 4 και 7 του Νόμ. 1729/87 «Καταπολέμηση της διάδοσης των ναρκωτικών, προστασία των νέων και άλλες διατάξεις». 2.Την Α6Β/6543/15.7.1988 απόφαση του Υπουργείου Υγείας, Πρόνοιας και Κοιν. Ασφαλίσεων «Καθορισμός όρων και προϋποθέσεων της διάθεσης των ουσιών του άρθρ. 4 του Νόμ. 1729/89 και ορισμός φαρμακευτικών ιδιοσκευασμάτων ή σκευασμάτων που υπάγονται στον ίδιο νόμο. Τύπος και σχήμα της συνταγής ναρκωτικών του άρθρ. 7 του ίδιου νόμου», όπως τροποποιήθηκε με την Α6Β/5777/11.6.1990. 3.Την Α6Β/3297/27.3.1990 απόφαση «μεταφορά ουσίας από τον Β΄ στον Γ΄ πίνακα του Νόμ. 1729/87» (ΦΕΚ 239/6.4.1990 τ.Β΄). 4.Τη γνωμοδότηση της Επιτροπής Ναρκωτικών αριθ. 3/15.3.1990, αποφασίζουμε: Τροποποιούμε την απόφαση αριθ. Α6Β/6543/88 και μεταφέρουμε τα ιδιοσκευάσματα που περιέχουν την ουσία ΚΩΔΕΪΝΗ από τον πίνακα  Β΄ στον Γ΄. Ιδιοσκευάσματα ή σκευάσματα που περιέχουν την ουσία Κωδεΐνη σε ποσότητα όχι μεγαλύτερη από 400 χιλιοστόγραμμα ανά συσκευασία και όταν η ουσία αυτή είναι αναμειγμένη με άλλες δραστικές ουσίες που δεν αναφέρονται στον Νόμ. 1729/87 και από τις οποίες δεν είναι δυνατός ο διαχωρισμός της, με απλά μέσα σε καθαρή κατάσταση, χορηγούνται με ΣΥΝΤΑΓΗ του Νόμ. 1729/87 (Κατηγορία ΓΣ) και σε ποσότητα που να καλύπτει τις κατά περίπτωση θεραπευτικές ανάγκες, με ευθύνη του ιατρού. Η συνταγή φυλάσσεται για τρία χρόνια. 